**Коми Республикаса государственнöй оланiн инспекция йылысь положение**

Панас

Коми Республикаса государственнöй оланiн инспекция (Коми Республикаса госжилинспекция) (водзö – Инспекция) лоö Коми Республикаса олöмö пöртысь власьтлöн уполномочитöм органöн, кодi государство боксянь видзöдö Коми Республика мутасын оланiн фондöн вöдитчöм да сiйöс видзöм бöрся, кöть кутшöм сылöн эмбур формаыс, уна патераа керкаын жыр кутысьяслысь öтувъя эмбур видзан правилöяс пыдди пуктöм бöрся, олан керкаяслöн, уна патераа керкаяслöн энергетическöй эффективносьтлы лöсяланлун бöрся да энергетическöй ресурс арталан приборъясöн могмöдан корöмъяс бöрся, а сiдзжö сы бöрся, кыдзи лöсялöны олан жыръясыс, коммунальнöй услугаяслöн качествоыс, мындаыс да сетан пöрадокыс урчитöм корöмъяслы.

Инспекция збыльмöдö татшöм уджмогъяс:

видзöдö, кыдзи вöдитчöны Коми Республикаса государственнöй оланiн фондöн да видзöны сiйöс, кыдзи лöсялöны тайö фондса жыръяс урчитöм санитарнöй да техническöй правилöяслы да нормаяслы, законодательстволöн мукöд корöмлы;

юöртö олысьяслы йöз йылысь, кодъяс кывкутöны уна патераа керкаяс видзöм вöсна да кодъясöс административнöя мыждöны энергия видзтöм да энергетическöй эффективносьт содтöм дорö урчитöм корöмъяс торкöмысь, йöзöс юöртан средствоясын юöрсö сетöмöн;

административнöй право торкöмъяс йылысь Россия Федерацияса законодательствоын артыштöм дырйи да пöрадок серти видлалö административнöй право торкалöмъяс йылысь делöяс;

видлалö «Коми Республикаын административнöй кывкутöм йылысь» Коми Республикаса Оланпасöн артыштöм дырйи административнöй право торкалöмъяс йылысь делöяс административнöй право торкалöмъяс йылысь Россия Федерацияса законодательствоöн артыштöм пöрадок серти;

вöчö мукöд удж федеральнöй законодательство серти.